भारत सरकार

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या : 698

उत्‍तर देने की तारीख : 27 जुलाई, 2015

**विश्वविद्यालयों में खाली पदों का भरना**

**698. श्री नरेश अग्रवालः**

क्या मानव संसाधन विकास मंत्री दिनांक 16 दिसंबर, 2013 को राज्य सभा में तारांकित प्रश्न 149 के दिए गए उत्तर को देखेंगे और यह बताने की कृपा करेंगे किः

(क) पिछले दो सालों में विश्वविद्यालय में भरे गए रिक्त पदों की संख्या क्या है; और

(ख) अभी भी रिक्त पदों की संख्या क्या है और उन्हें कब तक भरा जाएगा?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क): विश्‍वविद्यालय अनुदान आयोग (यूजीसी) ने सूचित किया है कि यूजीसी वित्‍तपोषित केन्‍द्रीय विश्‍वविद्यालयों में, वर्ष 2012-13 और 2013-14 के दौरान भरे गए शिक्षक पदों की संख्‍या क्रमश: 561 और 645 है। इन भरी हुई शिक्षण रिक्तियों में से, 88 प्रोफेसर स्‍तर की रिक्तियां हैं। राज्‍य विश्‍वविद्यालयों के संबंध में, इन विश्‍वविद्यालयों में रिक्तियों को भरने के रिकॉर्ड केन्‍द्रीय रूप से रखे नहीं जाते हैं।

(ख): 31.03.2015 की स्थिति के अनुसार, केन्‍द्रीय विश्‍वविद्यालयों में 6098 शिक्षण पद रिक्‍त पड़े हुए थे। केन्‍द्रीय विश्‍वविद्यालयों के कुलपतियों (वीसी) के साथ हाल ही की समीक्षा बैठक में, जो विज्ञान भवन, नई दिल्‍ली में 7 जुलाई, 2015 को आयोजित हुई थी, कुलपतियों ने सूचित किया है कि उन्होंने इन रिक्तियों को भरने की प्रक्रिया शुरू कर दी है।

\*\*\*\*\*